
CONSILIUL LOCAL

AL MUNICIPIULUI FOCSANI

 HOTARARE

             Pentru, modificarea art.24 din Anexa la  Hotararea Consiliului local al 
                  Municipiului Focsani nr.201/25.07.2006 privind, aprobarea Acordului /

                  Contractului colectiv de munca al personalului incadrat la Serviciul

                  Public Local de Asistenta Sociala Focsani

                Consiliul local al municipiului Focsani, judetul Vrancea, intrunit in sedinta ordinara;


- vazand proiectul de hotarare initiat de Primarul municipiului Focsani , raportul comun al Directiei resurse umane si coordonare unitati subordonate si Directiei economice inregistrat la nr. 46266/16.08.2007 prin care se propune modificarea art.24 din Anexa la  Hotararea Consiliului local al Municipiului Focsani nr.201/25.07.2006 privind, aprobarea Acordului /Contractului colectiv de munca al personalului incadrat la Serviciul Public Local de Asistenta Sociala Focsani, precum si avizul favorabil al Comisiei pentru buget, finante, investitii, libera initiativa, economic si servicii publice ;          
               -vazand adresa Serviciului Public Local de Asistenta Sociala Focsani nr.9531/14.08.2007 ;

              - in baza dispozitiilor art. 12 si art. 22 din Legea nr. 130 / 1996, privind contractul colectiv de munca, republicata ;

               - avand in vedere prevederile Legii nr.53/2003-Codul Muncii, cu modificarile si completarile ulterioare, Ordonanţa Guvernului nr. 10/2007, privind creşterile salariale ce se vor acorda in anul 2007 personalului bugetar salarizat potrivit Ordonantei de urgenta a Guvernului nr. 24/2000 privind sistemul de stabilire a salariilor de baza  pentru personalul contractual din sectorul bugetar si personalului salarizat potrivit anexelor nr. II si III la Legea nr. 154/1998 privind sistemul de stabilire a salariilor de baza in sectorul bugetar si a indemnizatiilor pentru persoane care ocupa functii de demnitate publica ;

               - in baza art.36, alin.(9) si in temeiul art. 45, alin. (1) din Legea nr. 215 / 2001, privind administratia publica locala, republicata;

HOTARASTE:

       
Art. I.  Se modifica art.24 din Anexa la  Hotararea Consiliului local al Municipiului Focsani nr. 201/25.07.2006 privind, aprobarea Acordului /Contractului colectiv de munca al personalului incadrat la Serviciul Public Local de Asistenta Sociala Focsani, in sensul ca personalului contractual i se acorda drepturi speciale pentru mentinerea sanatatii-acoperirea unei parti din cheltuielile cu hrana in cuantum de 250 lei in loc de 170 lei.

                 Celelalte prevederi ale art.24 raman neschimbate.

  Art. II.   Prezenta hotarare va fi comunicata de catre Directia administratie publica locala,compartimentelor,birourilor,serviciilor si Primarului municipiului Focsani,care va asigura executarea acesteia  prin Directia administratie publica locala,  Directia resurse umane si coordonare unitati subordonate, Directia economica si Serviciul Public Local de Asistenta Sociala Focsani.

PRESEDINTE DE SEDINTA,

       Bîzna Mirela Carmen  

                                                                 Contrasemneaza

                                                                  SECRETARUL MUNICIPIULUI 

                                                                                      FOCSANI

                                                                             Corhană Eduard Marian

Municipiul Focsani, 28 august 2007                   

